Document ID: /roh_data/filtered/fineweb-2-filterrobots_roh.jsonl.gz/4674

La possessura da l'hotel Palace a Scuol – la «Hotel Palace LLC» – sposta in’ulteriura giada il termin d’avertura. La collavuraziun cun l‘emprima interpresa da construcziun ha chaschunà per l'emprim incap, ed ussa datti problems culs permiss dals collavuraturs.
Tenor il president da la societad «Hotel Palace LLC» èn els en stretga collavuraziun cun il chantun per schliar la problematica dals permiss da lavur, uschia ch'ils collavuraturs possian reprender las lavurs da sanaziun.
Avertura il 2018
Per las pendicularas, per il Bogn Engiadina ma era per tut ils affars è quai natiralmain ina nauscha nova. L’hotel Palace a Scuol è in dals gronds hotels en l'Engiadina Bassa che procura per bleras pernottaziuns.
RR actualitad 11:00